paragraph_text: Lada Badurina (1962.), hrvatska jezikoslovka. Diplomirala hrvatski jezik i književnosti u Rijeci 1985. Doktorirala na Filozofskom fakultetu u Zagrebu s temom »Rečenica i interpunkcija« 1997. Zaposlena je na Filozofskom (ranije Pedagoškom) fakultetu Sveučilišta u Rijeci (od 1987.), danas redovita profesorica. Predaje na poslijediplomskim studijima sveučilištā u Rijeci, Zagrebu i Zadru te sudjeluje u izvedbi poslijediplomskih programa Sveučilišta u Ljubljani. Bila je vanjska suradnica Sveučilišta u Trstu, gostujuća profesorica na Sveučilištu u Ljubljani i na katedrama za kroatistiku poljskih sveučilišta (Varšava, Krakow, Poznan, Katowice).